
โรงเรียนสุจริต Upright School Project
ภารกิจ
		เป็นการสนับสนุนและส่งเสริมให้โรงเรียนในสังกัดได้ดำเนินงานที่เป็นการป้องกันการทุจริตปลูกจิตสำนึกให้กับนักเรียนตั้งแต่ระดับปฐมวัย ระดับประถมศึกษา และระดับมัธยมศึกษา เพื่อนำผลที่ได้ไปปรับปรุงแก้ไขการปฏิบัติงานให้มีประสิทธิภาพเพิ่มขึ้น แต่ทั้งนี้ในการดำเนินงานโครงการซึ่งมีกิจกรรมที่กำหนดไว้หลากหลายเพื่อให้บรรลุตามวัตถุประสงค์ จึงได้จัดทำโครงการวิจัยเพื่อหารูปแบบที่เหมาะสมในการพัฒนาสถานศึกษาที่ส่งเสริมการป้องกันการทุจริตปลูกจิตสำนึกให้นักเรียน โดยสนใจที่จะศึกษาหารูปแบบการบริหารสถานศึกษา การจัดการเรียนรู้ การนิเทศและการมีส่วนร่วมของชุมชนที่ส่งเสริมการป้องกันการทุจริตปลูกจิตสำนึกให้ผู้เรียน รวมไปถึงการติดตามผลที่เกิดขึ้นจากผู้เรียนและปัจจัยที่สนับสนุนและเป็นอุปสรรค ซึ่งการดำเนินการวิจัยจะทำให้สำนักงานคณะกรรมการศึกษาขั้นพื้นฐาน มีรูปแบบการพัฒนาสถานศึกษาที่ส่งเสริมการป้องกันการทุจริตปลูกจิตสำนึกให้ผู้เรียน ส่งผลให้ผู้เรียนมีคุณลักษณะการป้องกันการทุจริต โดยมีกระบวนการคิด มีวินัย ซื่อสัตย์ สุจริต อยู่อย่างพอเพียงและมีจิตสาธารณะ เพื่อให้นักเรียนมีภูมิคุ้มกัน เป็นเยาวชนที่มีดีของประเทศชาติ และพลโลก
รายละเอียด
		จากสถานการณ์ปัจจุบันสังคมไทยกำลังเผชิญกับสถานการณ์และสภาพแวดล้อมที่เปลี่ยนแปลงไปในทุกด้านทั้งในเชิงบวกและเชิงลบที่นำไปสู่การเอารัดเอาเปรียบและความไม่รับผิดชอบต่อสังคมโดยรวม และก่อให้เกิดปัญหาต่างๆ โดยเฉพาะปัญหาทุจริตคอร์รัปชั่น ปัญหาความไม่เป็นธรรมและความไม่ยุติธรรมต่างๆ ซึ่งมีแนวโน้มรุนแรง และแพร่ขยายเข้าสู่สังคมไทยมากขึ้นจนเป็นปัญหาสำคัญของชาติอยู่ในขณะนี้ อย่างไรก็ตาม แม้ว่ารัฐบาลจะมีนโยบาย แนวทาง มาตรการและกลไกต่าง ๆ เพื่อสร้างความเป็นธรรม ความยุติธรรมและ การปราบปรามทุจริตคอร์รัปชั่นอย่างต่อเนื่องและจริงจัง ทั้งปรับปรุงแก้ไขกฎหมาย เผยแพร่ความรู้ความเข้าใจแก่ผู้ที่เกี่ยวข้อง จัดตั้งองค์กรอิสระในการดำเนินงานพัฒนากระบวนการตรวจสอบที่เข้มงวดรัดกุมและ สร้างเครือข่ายความร่วมมือกันในทุกภาคส่วน ของสังคม แต่แนวทางมาตรการและกลไกต่างๆ ดังกล่าวอาจ ไม่สามารถป้องกัน และแก้ปัญหาได้อย่างยั่งยืน เนื่องจากส่วนใหญ่ เป็นการดำเนินงานในเชิงรับที่มุ่งแก้ปัญหาที่เกิดขึ้นแล้ว และมีภาระค่า ใช้จ่ายจำนวนมาก ดังนั้นจึงควรให้ความสำคัญกับการป้องกันและแก้ปัญหา เรื่องความไม่เป็นธรรม ความไม่ยุติธรรมและการทุจริตคอรัปชัน ในลักษณะเชิงรุกควบคู่กันไป โดยมุ่งเน้นการประชาสัมพันธ์และการเสริมสร้าง ปฏิสัมพันธ์ให้เด็กและเยาวชนเพื่อให้ได้รับข้อมูลข่าวสารที่ถูกต้องทั้งด้าน กฎหมาย ขั้นตอนของกระบวนการยุติธรรม สิทธิหน้าที่ที่พึงกระทำต่อสังคมและสามารถนำไปประยุกต์ใช้ ในชีวิตประจำวัน ซึ่งสิ่งเหล่านี้ จะเป็นการปลูกฝังจิตสำนึก ค่านิยมและทัศนคติที่ถูกต้อง รวมทั้งส่งเสริมการมีส่วนร่วมของคนในสังคมอย่างเป็นรูปธรรม โดยเริ่มจากกลุ่มเด็กและเยาวชนแล้วค่อยๆขยายเข้าสู่สังคมในวงกว้าง

						ประชาสัมพันธ์
		สำนักงาน ป.ป.ช. ได้จัดโครงการสนับสนุนกิจกรรมส่งเสริมคุณธรรมจริยธรรมในสถานศึกษาประจำปี 2556 เพื่อสนับสนุนให้สถานศึกษามีศักยภาพในการดำเนินกิจกรรมด้านการส่งเสริมคุณธรรมจริยธรรมในสถานศึกษา สร้างค่านิยมคุณธรรม จริยธรรมที่ถูกต้องให้กับเยาวชน 
[bookmark: _GoBack]		ขอเชิญชวนสถานศึกษาทั้งการศึกษาในระบบและนอกระบบ รวมทั้งสถานศึกษาเอกชนที่มีความสนใจจะขอรับเงินสนับสนุนการจัดกิจกรรมส่งเสริมคุณธรรมจริยธรรม ค่านิยมในความซื่อสัตย์สุจริต สิ่งกิจกรรมฯ เข้ารับการคัดเลือกเพื่อรับเงินสนับสนุน จำนวน 50 แห่งๆละ 15,000 บาท   ยื่นความจำนงขอรับเงินสนับสนุนกิจกรรมฯ โดย Dowload แบบฟอร์มและดูรายละเอียดเพิ่มเติมได้ที่ http://www.nacc.go.th/ewt_news.php?nid=7387 หรือสอบถามรายละเอียดได้ที่ สำนักป้องกันการทุจริตภาครัฐ สำนักงาน ป.ป.ช. โทร 0 2282 8712, 0 2282 0673, 0 2280 7968 หมดเขตขอรับเงินสนับสนุนกิจกรรมฯ ภายในวันที่ 24 พฤษภาคม 2556
	ป.ป.ช.ลงนาม MOU ต่อต้านการทุจริตร่วมกับกระทรวงศึกษาธิการ เพื่อประสานความร่วมมือในการต่อต้านการทุจริตคอรัปชั่น โดยอาศัยกลไกทางการศึกษาเป็นเครื่องมือในการปลูกจิตสำนึกให้แก่เยาวชน
          นายปานเทพ กล้าณรงค์ราญ ประธานคณะกรรมการป้องกันและปราบปรามการทุจริตแห่งชาติ หรือ ป.ป.ช. พร้อมนายพงศ์เทพ เทพกาญจนา รองนายกรัฐมนตรีและรัฐมนตรีว่าการกระทรวงศึกษาธิการ ร่วมลงนามบันทึกข้อตกลงความร่วมมือระหว่างสำนักงาน ป.ป.ช. กับกระทรวงศึกษาธิการ ในการสร้างความร่วมมือในการปลูกฝังคุณธรรม จริยธรรม และค่านิยมในความซื่อสัตย์สุจริตในระบบการศึกษาและสังคมไทย
          ประธาน ป.ป.ช.กล่าวถึงการลงนาม MOU กับกระทรวงศึกษาธิการในครั้งนี้ว่าสอดคล้องกับแผนยุทธศาสตร์ชาติว่าด้วยการป้องกันและปราบปรามการทุจริต โดยอาศัยกลไกทางการศึกษาในการส่งเสริมคุณธรรมจริยธรรม และการต่อต้านคอรัปชั่นให้เกิดขึ้นในหมู่เยาวชน พร้อมกันนี้จะสร้างเครือข่ายต่อต้านคอรัปชั่นในสถานศึกษา นอกจากนั้น ป.ป.ช.จะร่วมมือกับกระทรวงการศึกษาธิการ จัดทำดัชนีชี้วัดความโปร่งใส เพื่อสำรวจความโปร่งใสในการทำงานของหน่วยงานภายใต้สังกัดกระทรวงศึกษาธิการด้วยด้านรัฐมนตรีว่าการกระทรวงศึกษาธิการ เห็นว่าปัญหาการทุจริตคอรัปชั่น เป็นปัญหาสำคัญ ที่กระทบต่อการพัฒนาประเทศ ตลอดจนการใช้งบประมาณที่มาจากภาษีประชาชน การแก้ไขปัญหาคอรัปชั่นจึงต้องใช้มาตรการปราบปรามที่เข้มแข็ง แต่กระบวนการดำเนินคดีของไทยยังคงล่าช้าใช้เวลากว่า 10 ปีต่อคดี 
                ดังนั้นการแก้ปัญหาด้วยการตามจับคนกระทำผิดจึงไม่สามารถแก้ปัญหาได้ จึงจำเป็นต้องปลูกฝังจิตสำนึกในการต่อต้านการทุจริตคอรัปชั่นและสร้างค่านิยมซื่อสัตย์สุจริตให้แก่เยาวชน  สำหรับสาระสำคัญในการลงนาม MOU ครั้งนี้เป็นการประสานความร่วมมือกับคณะอนุกรรมการขับเคลื่อนยุทธศาสตร์ชาติว่าด้วยการป้องกันและปราบปรามการทุจริต โดยจะมีการให้ความรู้ ตรวจสอบและเฝ้าระวังการทุจริต ในองค์กรด้านการศึกษาที่อยู่ภายใต้สังกัดกระทรวงศึกษาธิการทั่วประเทศ พร้อมสร้างเครือข่ายต่อต้านการทุจริตในกลุ่มเยาวชนด้วย

